[{"text_idx": "#000000", "text": "Splujit e bed marzhus ar sal \u00ab Ar Marvailhou\u0300 \u00bb e Breizh Odisea, ha selaouit ar mojennou\u0300, ar c\u2019hontadennou\u0300 hag an aroueziou\u0300 liammet ouzh al loened er bed breton ha keltiek. Savet eo ar sal-man\u0303 evit ar re yaouank hag ar familhou\u0300, evit kas ac\u2019hanoc\u2019h d\u2019ober ur veaj varvailhus etrezek ar faltazi."}, {"text_idx": "#000002", "text": "Digorit frank ar skoutilhou\u0300 ha tapit krog en obantou\u0300, eman\u0303 an avel walarn o vont da gas ac\u2019hanoc\u2019h d\u2019ober anaoudegezh gant lec\u2019hiou\u0300 kaer ha brudet evel Enez-Avalon ha Ke\u0302r-Iz. Mordoit war-zu Ti\u0301r na nO\u0301g, evel ma vez lavaret gant hor c\u2019hendirvi eus Iwerzhon, an enezenn a zo e gwalarn ar bed. Splujit e goudor ar c\u2019hoadeier burzhudus ma vez pep a ene gant an traou\u0300. Grit anaoudegezh gant boudou\u0300 faltazius, loened, gwazed ha maouezed eus ar Bed all a zo o vevan\u0303 eno. En un armel gozh, selaouit istor Malou\u0300 dihunet gant Viviana ar voudig ; hini Neven en em gavas gant ur c\u2019horilh ; pe c\u2019hoazh hunvre Ninog e-kerzh nozvezh Kala-Goan\u0303v..."}]